1 Tamba kala Leza wēsambile divule dine ne mu miswelo mivule na bakulutuba betu kupityila kudi bapolofeto.+2 Ino ku mfulo ya ano mafuku wesambe netu kupityila kudi Mwana,+ waatongele bu mpyana wa bintu byonso,+ kadi kupityila kudi aye, wālongele ngikadilo ya bintu.*+3 Aye ye umwekeja ntumbo ya Leza+ kadi i kyelekejo kinekine kya mwaikadile,+ kadi ye ukwatakanya bintu byonso na kinenwa kya bukomo bwandi. Kadi pa kupwa kutōkeja bubi bwetu,+ wakashikete ku kuboko kwa lundyo kwa yewa Mukatakata, peulu.+4 O mwanda aye waikala mulumbuluke kupita bamwikeulu,+ ke-muntu i mupyane dijina diyampe mpata kupita dyabo.+5 Kimfwa, i ani le mu bamwikeulu ke munenwe na Leza amba: “Abe wi wami mwana; dyalelo’di nakubutula”?+ Ne amba: “Nkekalanga shandi, nandi ukekalanga wami mwana”?+6 Ino paleta monka Umbedi+ wandi mu ntanda ikelwe na bantu, unena’mba: “Bamwikeulu bonso ba Leza bamufukatyile.”*7 Kadi, aye unena pa mwanda wa bamwikeulu amba: “Walonga bamwikeulu bandi ke mishipiditu, ne bengidi*+ bandi ke lubimbi lwa mudilo.”+8 Ino unena pa mwanda wa Mwana’mba: “Leza i lupona lobe+ nyeke ne nyekeke, ne nkonto wa Bulopwe bobe i nkonto wa boloke.*9 Abe wasenswe boloke, ino washikwa kujilula bijila. O mwanda mwine Leza, obe Leza, wakushingile māni+ a kusepelela kutabuka bakwenu.”+10 Kadi amba: “Ku ngalwilo, abe Mfumwetu, waadile byalwilo bya ntanda, kadi madiulu i mingilo ya makasa obe.11 Bikonekanga, ino abewa ukekala’ko nyeke; kadi byonso bikanunupa pamo bwa kivwalwa,12 kadi abewa ukevunga pamo bwa kikanzo kya pangala, pamo’nka bwa kivwalwa, kadi bikashintwa. Ino abe udi muswelo umo onka, ne myaka yobe keikafulepo nansha dimo.”+13 Ino i ani le mu bamwikeulu wakadi munene amba: “Shikata ku kuboko kwami kwa lundyo enka ne byontūla balwana nobe ke kitūlo kya maulu obe”?+14 Mwene abo bonso i mishipiditu mwanda wa mingilo ijila,*+ batumwa kukengidila boba ba kukapyana lupandilo?
bem_Latn